Maykl Jeksonning qizi o‘z joniga qasd qilishga urindi

Pop-musiqa qiroli Maykl Jeksonning qizi joniga qasd qilishga uringanidan so‘ng shoshilinch ravishda kasalxonaga yetkazildi. Bu haqda TMZ xabar bermoqda.

Tez tibbiy yordam va politsiya Perisning Los-Anjelesdagi uyiga 16-mart, shanba kuni chaqirtirilgan. Shifokorlarga ko‘ra, u ko‘p qon yo‘qotgan, lekin hozirda holati barqaror bo‘lib turibdi.
Perisning do‘stlarini aytishicha, o‘z joniga qasd urinishi “Neverlendni tark etib” nomli hujjatli film namoyish etilganidan so‘ng yuzaga kelgan mojaro bilan bog‘liq. Mazkur film ikki erkakning bolalik paytida Maykl Jekson tomonidan jinsiy zo‘ravonlikka duch kelgani haqidagi hikoyalari asosida olingan.